CELEX: 32021D1792
Language: mt
Date: 2021-10-11 00:00:00
Title: Deċiżjoni tal-Kunsill (PESK) 2021/1792 tal-11 ta’ Ottubru 2021 li temenda d-Deċiżjoni 2014/145/PESK dwar miżuri restrittivi fir-rigward ta’ azzjonijiet li jipperikolaw jew jheddu l-integrità territorjali, is-sovranità u l-indipendenza tal-Ukrajna

11.10.2021   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  LI 359/6
               
            
         DEĊIŻJONI TAL-KUNSILL (PESK) 2021/1792
         tal-11 ta’ Ottubru 2021
         li temenda d-Deċiżjoni 2014/145/PESK dwar miżuri restrittivi fir-rigward ta’ azzjonijiet li jipperikolaw jew jheddu l-integrità territorjali, is-sovranità u l-indipendenza tal-Ukrajna
         IL-KUNSILL TAL-UNJONI EWROPEA,
         Wara li kkunsidra t-Trattat dwar l-Unjoni Ewropea, u b’mod partikolari l-Artikolu 29 tiegħu,
         Wara li kkunsidra l-proposta mir-Rappreżentant Għoli tal-Unjoni għall-Affarijiet Barranin u l-Politika ta’ Sigurtà,
         Billi:
         
                     (1)
                  
                  
                     Fis-17 ta’ Marzu 2014, il-Kunsill adotta d-Deċiżjoni 2014/145/PESK (1).
                  
               
                     (2)
                  
                  
                     L-Unjoni Ewropea ma tirrikonoxxix l-annessjoni illegali tal-Krimea u Sevastopol mill-Federazzjoni Russa.
                  
               
                     (3)
                  
                  
                     Mill-annessjoni illegali tar-Repubblika Awtonoma tal-Krimea u l-belt ta’ Sevastopol ’il hawn, il-Federazzjoni Russa ilha tagħmel sforzi kontinwi biex dawk it-territorji okkupati jiġu soġġetti għall-governanza tagħha. B’mod partikolari, il-Federazzjoni Russa tuża s-setgħat tal-ġudikatura tagħha biex toppressa l-opponenti tal-annessjoni illegali tagħha tal-Krimea u Sevastopol.
                  
               
                     (4)
                  
                  
                     Diversi mħallfin, prosekuturi u uffiċjali tas-sigurtà huma responsabbli għall-infurzar tal-liġi Russa fil-Krimea u Sevastopol okkupati illegalment. Dawk il-persuni kienu qed jieħdu deċiżjonijiet preġudikati favur ir-Russja f’diversi proċedimenti kriminali politikament motivati jew iħarrku attivisti favur l-Ukrajna jew jintensifikaw il-kampanja ta’ oppressjoni kontra l-opponenti tal-annessjoni illegali.
                  
               
                     (5)
                  
                  
                     Il-Kunsill iqis li jenħtieġ li jiżdiedu tmien individwi mal-lista’ ta’ persuni, entitajiet u korpi soġġetti għal miżuri restrittivi stabbilita fl-Anness għad-Deċiżjoni 2014/145/PESK għar-rwol tagħhom fl-ipperikolar jew it-theddid tal-integrità territorjali, is-sovranità u l-indipendenza tal-Ukrajna.
                  
               
                     (6)
                  
                  
                     Għalhekk jenħtieġ li l-Anness għad-Deċiżjoni 2014/145/PESK jiġi emendat skont dan,
                  
               ADOTTA DIN ID-DEĊIŻJONI:
         
            Artikolu 1
            Il-persuni elenkati fl-Anness għal din id-Deċiżjoni għandhom jiżdiedu mal-lista li tinsab fl-Anness għad-Deċiżjoni 2014/145/PESK.
         
         
            Artikolu 2
            Din id-Deċiżjoni għandha tidħol fis-seħħ fid-data tal-pubblikazzjoni tagħha f’Il-Ġurnal Uffiċjali tal-Unjoni Ewropea.
         
         
            Magħmul fil-Lussemburgu, il-11 ta’ Ottubru 2021.
            
               
                  Għall-Kunsill
               
               
                  Il-President
               
               J. PODGORŠEK
            
         
         
            (1)  Id-Deċiżjoni tal-Kunsill 2014/145/PESK tas-17 ta’ Marzu 2014 dwar miżuri restrittivi fir-rigward ta’ azzjonijiet li jipperikolaw jew jheddu l-integrità territorjali, is-sovranità u l-indipendenza tal-Ukraina (ĠU L 78, 17.3.2014, p. 16).
      
      
         
            ANNESS
            Il-persuni li ġejjin jiżdiedu mal-lista ta’ persuni, entitajiet u korpi li tinsab fl-Anness għad-Deċiżjoni 2014/145/PESK:
            
               
                            
                        
                        
                           Isem
                        
                        
                           Informazzjoni għall-Identifikazzjoni
                        
                        
                           Raġunijiet
                        
                        
                           Data tal-elenkar
                        
                     
                           “193.
                        
                        
                           Mikhail Nikolaevich BELOUSOV
                           (Михаил Николаевич Белоусов)
                        
                        
                           Sess: Raġel;
                           Data tat-twelid: 26.11.1964;
                           Post tat-twelid: ir-Russja;
                           Nazzjonalità: Ukrena, Russa (l-Unjoni ma tirrikonoxxix passaporti maħruġa mill-Federazzjoni Russa fil-Krimea);
                           Indirizz: 117 Balaklavs’ka St, App 48, Simferopol, Crimea, Ukraine
                        
                        
                           Imħallef fil-Qorti Distrettwali ta’ Kievskiy f’Simferopol.
                           Huwa ħa għadd ta’ deċiżjonijiet preġudikati f’każijiet politikament motivati kontra opponenti tal-annessjoni illegali tal-Krimea u Sevastopol. Huwa b’hekk b’mod attiv appoġġa azzjonijiet u implimenta politiki li jipperikolaw jew jheddu l-integrità territorjali, is-sovranità u l-indipendenza tal-Ukrajna.
                        
                        
                           11.10.2021
                        
                     
                           194.
                        
                        
                           Andrey Nikolaevich DOLGOPOLOV
                           (Андрей Николаевич Долгополов)
                        
                        
                           Sess: Raġel
                           Data tat-twelid: 15.2.1959
                           Post tat-twelid: il-Kirgiżistan;
                           Nazzjonalità: Ukrena, Russa (l-Unjoni ma tirrikonoxxix passaporti maħruġa mill-Federazzjoni Russa fil-Krimea)
                           Indirizz: 82 Peremohy Ave, App. 343, Simferopol, Crimea, Ukraine.
                        
                        
                           President tal-Qorti Distrettwali ta’ Kievskiy f’Simferopol.
                           Huwa ħa għadd ta’ deċiżjonijiet preġudikati f’każijiet politikament motivati kontra opponenti tal-annessjoni illegali tal-Krimea u Sevastopol. Huwa b’hekk b’mod attiv appoġġa azzjonijiet u implimenta politiki li jipperikolaw jew jheddu l-integrità territorjali, is-sovranità u l-indipendenza tal-Ukrajna.
                        
                        
                           11.10.2021
                        
                     
                           195.
                        
                        
                           Yevgeniy Sergeevich KOLPIKOV
                           (Евгений Сергеевич КОЛПИКОВ)
                        
                        
                           Sess: Raġel
                           Data tat-twelid: 6.5.1974.
                           Post tat-twelid: Beryozovskaya, id-Distrett ta’ Danilovsky, Oblast ta’ Volgograd, ir-Russja;
                           Nazzjonalità: Russa;
                           Indirizz: Military Prosecutor’s Office of the Southern Military District of the Russian Federation. Pushkinskaya Ulitsa, 72А, Rostov, Rostov Oblast, Russia, 344022
                           Tel. (+ 7) 8863263-04-67, (+ 7) 8863282-79-68
                        
                        
                           Prosekutur tal-Uffiċċju tal-Prosekutur Militari tad-Distrett Militari tan-Nofsinhar tal-Federazzjoni Russa f’Rostov-on-Don.
                           Huwa ħarrek lill-attivisti favur l-Ukrajna oppressi minħabba li opponew l-annessjoni tal-Peniżola tal-Krimea mill-Federazzjoni Russa. Huwa ressaq akkużi quddiem qorti fil-Federazzjoni Russa kontra ċ-ċittadini Ukreni li kienu ġew trasferiti bil-forza mill-Peniżola okkupata tal-Krimea. Huwa b’hekk b’mod attiv appoġġa azzjonijiet u implimenta politiki li jipperikolaw jew jheddu l-integrità territorjali, is-sovranità u l-indipendenza tal-Ukrajna.
                        
                        
                           11.10.2021
                        
                     
                           196.
                        
                        
                           Magomed Farmanovich MAGOMEDOV
                           (Магомед Фарманович Магомедов)
                        
                        
                           Sess: Raġel;
                           Data tat-twelid: 5.2.1981
                        
                        
                           Investigatur ta’ każijiet speċjali fl-Ewwel Dipartiment tal-Investigazzjoni, Direttorat għall-Investigazzjoni ta’ Każijiet Partikularment Importanti tad-Dipartiment Prinċipali tal-Investigazzjoni tal-Kumitat Investigattiv tar-Russja għar-Repubblika tal-Krimea u l-belt ta’ Sevastopol.
                           Huwa kien involut f’investigazzjonijiet kriminali politikament motivati kontra l-mexxejja tal-Mejlis tal-Poplu Tatar tal-Krimea mħarrka minħabba l-oppożizzjoni attiva tagħhom għall-annessjoni illegali tal-Peniżola tal-Krimea. Huwa b’hekk b’mod attiv appoġġa azzjonijiet u implimenta politiki li jipperikolaw jew jheddu l-integrità territorjali, is-sovranità u l-indipendenza tal-Ukrajna.
                        
                        
                           11.10.2021
                        
                     
                           197.
                        
                        
                           Leonid Vladimirovich MIKHAILIUK
                           (Леонид Владимирович МИХАЙЛЮК)
                        
                        
                           Sess: Raġel
                           Data tat-twelid: 1.1.1970 JEW 8.7.1963
                           Nazzjonalità: Russa;
                           Indirizz (Xogħol): 295034, Simferopol, 13 I. Franko blvd., Crimea, Ukraine
                        
                        
                           Kap tas-Servizz tas-Sigurtà Federali (FSB) fil-Krimea u Sevastopol u tal-Kumitat reġjonali Kontra t-Terroriżmu.
                           Mexxa l-forzi tal-FSB, li intensifikaw il-kampanja ta’ oppressjoni kontra l-opponenti tal-okkupazzjoni illegali tal-Peniżola tal-Krimea mill-Federazzjoni Russa. Uħud mill-attivisti favur l-Ukrajna detenuti mill-unitajiet tal-FSB taħt il-kmand tiegħu ġew trasferiti bil-forza lejn Krasnodar u Rostov-on-Don fir-Russja. Huwa b’hekk b’mod attiv appoġġa azzjonijiet u implimenta politiki li jipperikolaw jew jheddu l-integrità territorjali, is-sovranità u l-indipendenza tal-Ukrajna.
                        
                        
                           11.10.2021
                        
                     
                           198.
                        
                        
                           Viktor Anatolyevich MOZHELIANSKIY (Виктор Анатольевич Можелянский)
                        
                        
                           Sess: Raġel
                           Data tat-twelid: 10.5.1964
                           Post tat-twelid: Kharkiv, l-Ukrajna
                           Nazzjonalità: Ukrena, Russa (l-Unjoni ma tirrikonoxxix passaporti maħruġa mill-Federazzjoni Russa fil-Krimea)
                           Indirizz: 35 Marshala Zhukova St, App. 53, Simferopol, Crimea, Ukraine or Anhars’ka St, 8 Simferopol, Crimea, Ukraine.
                        
                        
                           Viċi president tal-Qorti Distrettwali Ċentrali f’Simferopol u eks imħallef tal-Qorti Distrettwali ta’ Kievskiy f’Simferopol.
                           Huwa ħa għadd ta’ deċiżjonijiet preġudikati f’każijiet politikament motivati kontra opponenti tal-annessjoni illegali tal-Krimea u Sevastopol. Huwa b’hekk appoġġa b’mod attiv azzjonijiet u implimenta politiki li jipperikolaw jew jheddu l-integrità territorjali, is-sovranità u l-indipendenza tal-Ukrajna.
                        
                        
                           11.10.2021
                        
                     
                           199.
                        
                        
                           Galina Vladimirovna REDKO
                           (Галина Владимировна Редько)
                        
                        
                           Sess: Mara
                           Data tat-twelid: 22.3.1974
                           Post tat-twelid: Romany, Oblast ta’ Poltava, l-Ukrajna;
                           Nazzjonalità: Ukrena, Russa (l-Unjoni ma tirrikonoxxix passaporti maħruġa mill-Federazzjoni Russa fil-Krimea)
                        
                        
                           Imħallef tal-Qorti Suprema tar-Repubblika tal-Krimea.
                           Hija ħadet għadd ta’ deċiżjonijiet preġudikati f’każijiet politikament motivati kontra opponenti tal-annessjoni illegali tal-Krimea u Sevastopol. Hija b’hekk b’mod attiv appoġġat azzjonijiet u implimentat politiki li jipperikolaw jew jheddu l-integrità territorjali, is-sovranità u l-indipendenza tal-Ukrajna.
                        
                        
                           11.10.2021
                        
                     
                           200.
                        
                        
                           Vladimir Nikolaevich TERENTEV
                           (Владимир Николаевич Терентьев)
                        
                        
                           Sess: Raġel;
                           Data tat-twelid: 11.11. 1977
                           Post tat-twelid: Voronezh, ir-Russja
                           Nazzjonalità: Russa
                           Numru tal-passaport, numru tal-ID nazzjonali, numri oħra tad-dokumenti tal-identità: 03 01 118013
                        
                        
                           Kap tad-Dipartiment tal-Investigazzjoni Prinċipali tal-Kumitat Investigattiv tar-Russja għar-Repubblika tal-Krimea u l-belt ta’ Sevastopol.
                           Huwa ssorvelja l-attivitajiet tal-Kumitat fil-każijiet politikament motivati kontra l-attivisti favur l-Ukrajna oppressi għall-azzjonijiet tagħhom li kellhom il-mira li jopponu l-annessjoni illegali tal-Ukrajna u r-restawr tal-integrità territorjali tal-Ukrajna.
                           Huwa mexxa l-ħidma tal-investigaturi kriminali u b’hekk b’mod attiv huwa appoġġa azzjonijiet u implimenta politiki li jipperikolaw jew jheddu l-integrità territorjali, is-sovranità u l-indipendenza tal-Ukrajna.
                        
                        
                           11.10.2021”